
Miközben a klímaváltozás miatt rohamtempóban apadnak a vízkészleteink, naponta tízliterszámra pocsékoljuk a tiszta ivóvizet a zuhanyzóban és a mosógépben. A Debreceni Egyetem kutatói szerint a tisztálkodásból származó úgynevezett szürkevíz kis ráfordítással újrahasznosítható, kiváltva a lakossági vízhasználat több mint felét. Részletek a DE M. Tóth Ildikó Sajtóközpont saját gyártású tudományos sorozatának legújabb riportjában.
Naponta átlagosan több tíz liter ivóvizet engedünk le a lefolyón: kezet mosunk, zuhanyozunk, kimosunk egy adag ruhát, miközben fel sem tűnik, hogy a világ legértékesebb kincsét pazaroljuk. A klímaváltozás és a szeszélyes időjárás miatt azonban vízkészleteink végesek. A megoldásért azonban elég, ha benézünk a saját lefolyónkba, a tisztálkodásból és mosásból eredő úgynevezett szürkevíz ugyanis óriási kihasználatlan lehetőséget rejt magában.
A Debreceni Egyetem Műszaki Karának kutatói szerint az elhasznált csapvíz 60-70 százaléka visszanyerhető alternatív vízforrásként, amit főként vécéöblítésre és öntözésre lehet újra használni. Hogyan? Kiderül az Univerzum magazin legújabb epizódjából:
https://www.youtube.com/watch?v=RFbeWQlhYFE
Az Univerzum további adásai ide kattintva érhetők el.

